29/10/2013 | Administración LocalMunicipal
Teo
Aprobación definitiva da modificación de ordenanza fiscal

EDICTO Aprobación definitiva da 1.º modificación da Ordenanza fiscal reguladora da taxa por aproveitamento especial do dominio público por empresas prestadoras de servizos e subministros de interese xeral ou que afecten á xeralidade ou a unha parte importante do vecindario. Elevado a definitivo o acordo adoptado polo Pleno da corporación municipal, en sesión celebrada en data 29/07/2013, polo que se aprobou inicialmente a modificación da Ordenanza reguladora da taxa por aproveitamento especial do dominio público por empresas prestadoras de servizos e subministros de interese xeral ou que afecten á xeralidade ou a unha parte importante do vecindario, por non se ter presentado reclamacións dentro do período de exposición pública, procédese á súa publicación de conformidade co establecido no artigo 17, apartados 3 e 4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL): 1.ª MODIFICACIÓN DA ORDENANZA FISCAL REGULADORA DA TAXA POR APROVEITAMENTO ESPECIAL DO DOMINIO PÚBLICO POR EMPRESAS PRESTADORAS DE SERVIZOS E SUBMINISTROS DE INTERESE XERAL OU QUE AFECTEN Á XERALIDADE OU A UNHA PARTE IMPORTANTE DO VECINDARIO Artigo 1.º.–Modificación do artigo 2.º.–Feito impoñible. Se suprime o apartado 2 do artigo 2, de xeito que queda redactado como segue: “Artigo 2.–Feito impoñible.1.–Constitúe o feito impoñible da taxa, a utilización privativa ou o aproveitamento especial constituídos no solo, subsolo ou voo das vías públicas municipais, a favor de empresas ou entidades que utilizan o dominio público para prestar servizos de subministro, que resulten de interese xeral, ou que afecten á xeralidade ou parte importante do vecindario.2.–En particular, se comprenderán entre os servizos referidos no apartado anterior, os subministros de auga, gas, electricidade, telefonía fixa, e outros medios de comunicación que se presten, total ou parcialmente, a través de redes que ocupen o dominio público local.3.–O pago desta taxa, supón a exclusión expresa doutras taxas derivadas da utilización privativa ou aproveitamento especial constituído no solo, subsolo ou voo das vías públicas municipais, necesarios para a prestación dos servizos de subministro de interese xeral.” Artigo 2.º.–Modificación do artigo 3.º.–Suxeitos pasivos. Se suprime o apartado 3 do artigo 3.º, de xeito que queda redactado como segue: “1.–Son suxeitos pasivos, as empresas ou entidades prestadoras ou explotadoras de servizos de telefonía móvil que afecten á xeralidade ou a unha parte importante do vecindario, tales como o abastecemento de auga, subministro de gas, electricidade, telefonía fixa, e outros análogos, así como as empresas que explotan a rede de comunicación mediante sistemas de fibra óptica, televisión por cable ou calquer outra técnica independente do seu carácter público ou privado. A estes efectos, se inclúen entre as empresas explotadoras de ditos servizos, ás empresas dsitribuidoras e comercializadoras dos mesmos.2.–Teñen a consideración de suxeitos pasivos, as empresas ou entidades dos servizos referidos no apartado anterior, tanto se son titulares das correspondentes redes a través das cales se efectúen os subministros, como se, non sendo titulares de ditas redes, o sexan de dereitos de uso, acceso ou interconexión ás mesmas.3.–As empresas titulares das redes físicas, ás cales non lles resulte aplicable o que se prevee nos apartados anteriores, están suxeitas á taxa por ocupación do solo, subsolo e voo da vía pública, regulada na ordenanza fiscal correspondente. Artigo 3.º.–Derrogación do artigo 5.º.–Base impoñible e cota tributaria. Servizo de telefonía móbil. Queda derrogado o citado artigo 5 da ordenanza. Artigo 4.º.–Derrogación do artigo 8.º.–Réxime de declaración e ingreso. Servizo de telefonía móbil. Queda derrogado o artigo 8 da ordenanza. Artigo 5.º.–Derrogación da disposición adicional primeira. Actualización de parámetros do artigo 5. Queda derrogada a citada DA 1.ª. Teo, 14 de outubro de 2013. O ALCALDE Martiño Noriega Sánchez